Barfotsko for løping er laget nettopp for å gi en barfotfølelse når du løper. Skoenes utseende kan variere; det finnes barfotsko som minner om hansker med lommer for hver tå, og barfotsko som er mer strømpeaktig. Felles for barfotsko er at de har minimalt med stabilitet og stivhet, og at de har maksimalt noen få millimeter dropp. Til forskjell fra å løpe helt barfot gir barfotsko for løping beskyttelse mot skarpe steiner og lignende.
Hvis du skal begynne å løpe i barfotsko, anbefales det å starte med korte løperunder og deretter trappe gradvis opp. Når du løper i sko med mye demping, lander du automatisk lenger bak på hælen. Med barfotsko lander du i stedet mer på den fremre siden av foten. Hvis du løper i barfotsko og setter hælen først, kommer du til å få vondt. Regn derfor med en tilvenningsperiode der du må justere løpesteget når du begynner å bruke barfotsko.